Անվան այլ կիրառումների համար տե՛ս՝ NOW (այլ կիրառումներ)

**NOW Թուրքիա (թուրք․՝NOW Türkiye)**, թուրքական հեռուստաընկերություն, որը գործում է ամերիկյան խոշոր Fox Broadcasting Company մեդիաընկերության կազմում։ Համարվում է ընդդիմադիր հեռուստաալիք։

Պատմություն
-----------

Հեռուստաընկերությունը հիմնվել է 2007 թվականի փետրվարի 24-ին «News Corporation» ընկերության սեփականատեր Ռուպերտ Մերդոկի կողմից, որը համարվում է աշխարհի խոշորագույն մեդիամագնատներից մեկը։ Ռուպերտ Մերդոկը, «Atlantic Records»-ի նախագահ Ահմեդ Էրթեգունի հետ միասին, «Huzur Radyo TV»-ն գնել է 98 մլն ԱՄՆ դոլարով, որի հեռարձակման իրավունքը պատկանում էր «TGRT» թուրքական հեռուստաընկերությանը։ Ըստ պայմանագրի «TGRT» որպես ապրանքանիշ շարունակում էր պատկանել «İhlas» մեդիահոլդինգին, իսկ հեռուստաընկերության նոր տերերը ժամանակավոր օգտագործում են «TGRT» լոգոն և տարածքը։          

2006 թվականի դեկտեմբերի 14-ին Ահմեդ Էրթեգունը մահացել է, որից հետո նրա կինը՝ Միկա Էրթեգունը «FOX TV» հեռուստաընկերության իրենց հասանելի բաժնետոմսերը (75%) վաճառել է։ «FOX TV» հեռուստաընկերության նոր բաժնետերերն են դարձել Լալե Ջանդերը, Մեթին Ներգինը, Էնգին Գյուները և Գյուրհան Բերքենը։ 2007 թվականի փետրվարի 24-ին «TGRT» սկսել է հանդես գալ «FOX» լոգոյով։

2012 թվականի հուլիսի 1-ից հեռուստաալիքը սկսել է հեռարձակվել նաև բարձր պարզության (HD) ֆորմատով։

2008 թվականի նոյեմբերի 18-ին հեռուստաընկերությունը Միջազգային օլիմպիական կոմիտեից ստացել է 2014 և 2016 թվականներին կայանալիք Օլիմպիական խաղերի Թուրքիայի տարածում հեռարձակելու բացառիկ իրավունքը։ Մինչ այդ Օլիմպիական խաղերը ցուցադրվում էին միայն TRT պետական ռադիոհեռուստաընկերության հեռուստաալիքները։

Մինչև 2013 թվականը «FOX TV»-ին հանդես է եկել «News Corporation» ընկերության կազմում, իսկ 2013 թվականին News Corporation մեդիահոլդինգի վերակազմավորման արդյունքում ստեղծվում է «21st Century Fox» մեդիահոլդինգը։

2017 թվականին «21st Century Fox» մեդիահոլդինգը վաճառել է իրեն պատկանող հեռուստաալիքների մի մասը «Walt Disney Company**»**, այդ թվում նաև թուրքական «FOX TV»-ին։ Մինչ օրս «FOX TV»-ն գտնվում է «Ուոլթ Դիսնեյ ընկերության» կազմում։

«FOX TV»-ով հեռարձակվող հաղորդումները ունեն մրցութային, ժամանցային բնույթ։ Հեռարձակվում են սերիալներ, ֆիլմեր, լուրեր։ Լրատվական հաղորդումները երկուսն են՝ «Զարթուցիչ» (Çalar Saat) և «Գլխավոր լուրեր» (Ana Haber) հաղորդումները։ «Գլխավոր լուրերը» ցուցադրվում է երկուշաբթիից – ուրբաթ և այն վարում է Իսմայիլ Քուչուքքայան, իսկ շաբաթ և կիրակի օրերին՝ Իլքեր Քարագյոզը։ «Անա հաբերը» ցուցադրվում է երկուշաբթիից – ուրբաթ և այն վարում է Ֆաթիհ Փորթաքալը, իսկ շաբաթ և կիրակի օրերին՝ Գյուլբին Թոսունը։

2018 թվականի նոյեմբեր ամսվա ամենաշատ դիտված հաղորդումների շարքում Ֆաթիհ Փորթաքալի վարած «Անա հաբերը» զբաղեցնում է երրորդ հորիզոնականը։

Ֆաթիհ Փորթաքալը աչքի է ընկնում իր համարձակ հայտարարություններով։ Հաճախ Փորթակալը հանդես է գալիս Էրդողանին սուր քննադատություններով։ Փորթաքալը 2018 թվականի դեկտեմբերի 12-ին իր վարած հաղորդման ժամանակ կոչ է արել թուրք ժողովրդին հետևել Ֆրանսիայի «դեղին բաճկոնավորնեի» բողոքի օրինակին՝ դուրս գալով փողոց, իսկ Էրդողանը հայտարարել է, որ այսուհետ Թուրքիայում նման փորձ կատարողները կենթարկվեն պատասխանատվության, իսկ Փորթաքալին կոչ է արել չափերը ճանաչել։

2018 թվականին «FOX TV»-ին խուլ ու համրերի համար սկսել է հաղորդումների կրկնությունը՝ թողարկելով թուրքերեն ենթագրերով

Ծանոթագրություններ
------------------

1. ↑  «Hangi TV kanalı AK Partiye yakın, hangisi muhalif? LAÇİNER'DEN AL HABERİ…». *www.canakkalememleket.com* (թուրքերեն). Վերցված է 2018 թ․ դեկտեմբերի 26-ին.
2. ↑  «Fox'u Kim Kurdu ? | Kimin, kurucusu ve sahibi kim ?». *kimkurdu.com*. Արխիվացված է օրիգինալից 2018 թ․ հոկտեմբերի 31-ին. Վերցված է 2018 թ․ դեկտեմբերի 26-ին.
3. ↑  «Murdoch, TGRT'ye 98 milyon dolar verdi, Türkiye'ye Ertegün'le girdi». *www.hurriyet.com.tr* (թուրքերեն). Վերցված է 2018 թ․ դեկտեմբերի 26-ին.
4. ↑  «FOX TV'nin 4 yeni ortağı belli oldu». *www.haberturk.com* (թուրքերեն). Վերցված է 2018 թ․ դեկտեմբերի 26-ին.
5. ↑  «FOX (Türkiye)» (թուրքերեն). 2018 թ․ դեկտեմբերի 25. `{{cite journal}}`: Cite journal requires `|journal=` (օգնություն)
6. ↑  Greenslade, Roy (2013 թ․ ապրիլի 17). «Rupert Murdoch renames News Corp entertainment arm 21st Century Fox». *The Guardian* (բրիտանական անգլերեն). ISSN 0261-3077. Վերցված է 2018 թ․ դեկտեմբերի 26-ին.
7. ↑  «Walt Disney, 21st Century Fox'u 52,4 milyar dolara satın aldı». *NTV*. 2017 թ․ դեկտեմբերի 15. Վերցված է 2018 թ․ դեկտեմբերի 26-ին.
8. ↑  «FOX TV Yayın Akışı | FOX». *www.fox.com.tr* (անգլերեն). Վերցված է 2018 թ․ դեկտեմբերի 26-ին.
9. ↑  medyatava@medyatava.com. «Rating | MedyaTava - Yazmadıysa Doğru Değildir». *www.medyatava.com* (թուրքերեն). Արխիվացված է օրիգինալից 2018 թ․ դեկտեմբերի 27-ին. Վերցված է 2018 թ․ դեկտեմբերի 26-ին.
10. ↑  «Erdoğan'dan Portakal'a: Mandalina mıdır, narenciye midir». *Ensonhaber* (թուրքերեն). 2018 թ․ դեկտեմբերի 17. Վերցված է 2018 թ․ դեկտեմբերի 26-ին.
11. ↑  «Engelsiz İzle - FOX'tan bir ilk: İşitme ve görme engelli izleyiciler için yeni uygulama! | FOX». *www.fox.com.tr* (անգլերեն). Վերցված է 2018 թ․ դեկտեմբերի 26-ին.

Արտաքին հղումներ
----------------

* Պաշտոնական կայք (թուրքերեն)
* Օնլայն հեռարձակում (թուրքերեն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «NOW (Թուրքիա)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր  |
|  |
| Ֆոտո, վիդեո և աուդիո | Ինստագրամ |

 |